BASES REGULADORES QUE REGEIXEN L'ADJUDICACIÓ D'AJUDES DRAC PER A ESTUDIANTS. (ACCIONS DRAC HIVERN, DRAC FORMACIÓ AVANÇADA I DRAC ESTIU) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22393)
  + [Valencià](/va/acuerdo/22528)






Selector de idioma

Leer

* [Español](/es/acuerdo/22768)
* [Valencià](/va/acuerdo/22805)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES REGULADORES QUE REGEIXEN L'ADJUDICACIÓ D'AJUDES DRAC PER A ESTUDIANTS. (ACCIONS DRAC HIVERN, DRAC FORMACIÓ AVANÇADA I DRAC ESTIU)[Butlletí Oficial Universitat d'Alacant](/ca/Publicacion)
================================================================================================================================================================================================

Secretaria General

Butlletí Oficial Universitat d'Alacant





BASES REGULADORES QUE REGEIXEN L'ADJUDICACIÓ D'AJUDES DRAC PER A ESTUDIANTS. (ACCIONS DRAC HIVERN, DRAC FORMACIÓ AVANÇADA I DRAC ESTIU)

Data d'aprovació
:   24/02/2022

Data de publicació
:   25/02/2022

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/22336)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22737)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22730)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES REGULADORES QUE REGEIXEN L'ADJUDICACIÓ D'AJUDES DRAC PER A ESTUDIANTS. (ACCIONS DRAC HIVERN, DRAC FORMACIÓ AVANÇADA I DRAC ESTIU)&url=https://www.boua.ua.es/va/acuerdo/22959)

**Títol:** BASES REGULADORES QUE REGEIXEN L'ADJUDICACIÓ D'AJUDES DRAC PER A ESTUDIANTS. (ACCIONS DRAC HIVERN, DRAC FORMACIÓ AVANÇADA I DRAC ESTIU)

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 24 de febrer de 2022

El Consell de Govern de la Universitat d'Alacant, en la sessió ordinària del dia 24 de febrer de 2022, ha aprovat per unanimitat les Bases Reguladores que regeixen l'adjudicació d'ajudes DRAC per a estudiants. (Accions DRAC Hivern, DRAC Formació Avançada i DRAC Estiu).

BASES REGULADORES QUE REGEIXEN L'ADJUDICACIÓ D'AJUDES DRAC PER A ESTUDIANTS. (ACCIONS DRAC HIVERN, DRAC FORMACIÓ AVANÇADA I DRAC ESTIU)

La Xarxa Vives d'Universitats impulsa l'intercanvi d'estudiants entre les universitats que la integren a través del programa DRAC. Com a part d'aquesta, la Universitat d'Alacant subvencionarà ajudes dirigides a l'estudiantat a través de les accions DRAC Hivern, DRAC Formació Avançada i DRAC Estiu.

La Xarxa Vives d'Universitats publica en la seua pàgina web les línies generals per a l'adjudicació d'aquestes ajudes: <https://www.vives.org/programes/mobilitat-ajuts-drac/>

Dins del marc normatiu universitari, la Llei 6/2001, de 21 de desembre d'Universitats en l'article 45.4, faculta les universitats per a instrumentar una política de beques, ajudes i crèdits per a l'alumnat, amb la finalitat que ningú quede exclòs de la possibilitat de fer estudis en institucions d'educació superior per raons econòmiques.

D'altra banda, la Llei 38/2003, de 17 de novembre, General de Subvencions, exigeix que, amb caràcter previ a l'atorgament d'aquesta mena d'ajudes públiques, s'aproven les normes que estableixen les bases reguladores de concessió, el contingut de les quals es determina en l'article 17. Aquesta regulació ha de complementar-se amb les previsions de l'article 165 de la Llei 1/2015 de 6 de febrer, d'Hisenda Pública, del Sector Públic Instrumental i de Subvencions, de la Comunitat Valenciana, com també el que recull el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.

En aquest marc normatiu, el Consell de Govern aprova, mitjançant el present acord, les Bases Reguladores que regeixen l'adjudicació d'ajudes DRAC, amb l'objectiu de fomentar la mobilitat acadèmica de l'alumnat entre les universitats que formen part de la Xarxa Vives d'Universitats. Així mateix, es deroga la normativa del programa DRAC, aprovada pel Consell de Govern amb data 28 de novembre de 2008 (BOUA de 3 de desembre del 2008).

Primera.-Objecte

Aquestes bases tenen per objecte regular en l'àmbit de la Universitat d'Alacant, en règim de concurrència competitiva, l'adjudicació d'ajudes DRAC Hivern, DRAC Formació Avançada i DRAC Estiu.

Segona.-Finalitat

DRAC Hivern té com a finalitat atorgar ajudes per a promoure la mobilitat de l'alumnat de grau per a assistir a cursos, seminaris o altres activitats de la Xarxa Vives o de les universitats membres, que no es estiguen previstes en DRAC Estiu i de duració inferior a 15 dies lectius.

DRAC Formació Avançada té com a finalitat atorgar ajudes per a promoure la mobilitat de l'alumnat de màster oficial universitari i de doctorat en relació a les activitats organitzades per la Xarxa Vives, com també l'assistència a cursos, seminaris o estades d'investigació en altres universitats de la Xarxa.

DRAC Estiu té com a finalitat atorgar ajudes per a promoure la mobilitat de l'alumnat de grau, de màster oficial universitari i de doctorat per a assistir als cursos o activitats d'estiu que promouen les universitats de la Xarxa Vives.

Tercera.- Marc normatiu

Aquestes ajudes es regiran, a més del que disposen aquestes bases reguladores i les seues convocatòries corresponents, per la normativa següent:

* Llei 38/2003, de 17 de novembre, general de subvencions.
* Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
* Llei 1/2015, de 6 de febrer, d'hisenda pública, del sector públic instrumental i de subvencions.
* Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant.
* L'Estatut de l'Estudiant de la Universitat d'Alacant.
* Normativa aplicable a la liquidació de comissions de servei de la Universitat d'Alacant (BOUA de 30 de novembre del 2017)

Quarta.- Òrgans intervinents

L'òrgan competent per a la concessió de les ajudes regulades en aquestes bases és la rectora o rector de la Universitat d'Alacant. La instrucció del procediment de concessió s'atribueix en la clàusula novena d'aquestes bases.

En aquest procediment actuarà una comissió de valoració, d'acord amb el que estableixen aquestes bases, en la convocatòria corresponent i en la normativa de subvencions.

Quinta.- Persones beneficiàries

Podran ser persones beneficiàries d'aquestes ajudes l'estudiantat que, dins del termini de presentació de sol·licituds i en els termes establits en la convocatòria corresponent, reunisca els requisits següents:

-DRAC Hivern: alumnat de la Universitat d'Alacant que estiga cursant estudis de grau amb més de 60 crèdits superats.

-DRAC Formació Avançada: alumnat de la Universitat d'Alacant que estiga cursant estudis de doctorat o de màster oficial.

-DRAC Estiu: alumnat de la Universitat d'Alacant que estiguen cursant estudis de grau amb més de 45 crèdits superats, o que estiguen cursant màsters oficials universitaris o doctorat.

-Per a ser beneficiari/ària de les ajudes serà necessari aconseguir una posició sobre la base de les baremacions indicades en la convocatòria corresponent, dins de l'ordre de prelació, que li situe entre el nombre d'ajudes convocades o del crèdit destinat a aquesta finalitat.

La persona sol·licitant haurà de justificar el compliment dels requisits anteriors mitjançant la presentació de la documentació requerida en la convocatòria corresponent.

Tots aquests requisits hauran de complir-se en els termes establits en aquestes bases, com també en els especificats en cadascuna de les convocatòries corresponents.

Sexta.- Compatibilitat i incompatibilitat amb altres ajudes

La percepció de l'ajuda és incompatible amb altres ajudes o pagaments que subvencionen els mateixos conceptes per a la mateixa activitat.

No s'atorgarà més d'una ajuda per persona i convocatòria.

La Universitat d'Alacant no concedeix ajudes econòmiques per a activitats que tinguen remuneració econòmica pel treball fet, despeses de manutenció, o activitats que no estiguen justificades com especifiquen les diferents convocatòries.

Setena.- Classe i quantitat de les ajudes

Les subvencions a les quals fan referencia aquestes bases podran tenir caràcter pluriennal, i les quantitats seran estimatives i modificables per a cada exercici.

Les ajudes econòmiques concedides estan constituïdes per fons propis de la Universitat d'Alacant i es destinen únicament a cobrir les despeses generades per les activitats realitzades en qualsevol institució de la Xarxa Vives d'Universitats diferent de la Universitat d'Alacant i que implique un desplaçament superior a 50 km. de distància.

DRAC Hivern i DRAC Formació Avançada. L'ajuda anirà destinada a cobrir despeses d'allotjament i matrícula o inscripció, com també l'import corresponent a les despeses de desplaçament que es fixarà d'acord amb el quadre adjunt en cada convocatòria.

DRAC Estiu: L'import màxim de l'ajuda queda fixat en el quadre d'ajudes específic adjunt en la convocatòria corresponent.

La quantia individualitzada de l'ajuda concedida dependrà de la consignació pressupostària de la Universitat d'Alacant i estarà determinada per cada convocatòria. La convocatòria anual concretarà el crèdit i la partida pressupostària.

Les despeses d'allotjament no han de sobrepassar la quantitat estipulada per la Universitat d'Alacant en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció serà abonada sempre que s'hi presente el rebut corresponent.

Vuitena.- Presentació de sol·licituds, termini i documentació que cal presentar

Les sol·licituds seran presentades segons el procediment establit en la convocatòria corresponent, i es podran presentar per la persona interessada directament, o per aquelles persones que acrediten la seua representació per qualsevol mitjà vàlid en dret.

La sol·licitud de subvenció implica l'autorització de la persona sol·licitant perquè l'òrgan concedent obtinga de manera directa l'acreditació que la persona sol·licitant està al corrent de les obligacions tributàries i amb la seguretat social i no ser deutor de la Hisenda Pública, a través de certificats telemàtics i, si escau, la persona sol·licitant no haurà d'aportar la certificació corresponent, tret que denegue expressament el consentiment. Aleshores, haurà d'aportar aquests certificats.

El termini de sol·licituds es determinarà en la convocatòria corresponent, que tindrà en compte el calendari establit en la Xarxa Vives.

Les sol·licituds es presentaran, dins del termini establit en la convocatòria corresponent, abans de la data de realització de l'activitat, independentment que la resolució es faça amb posterioritat a l'activitat. En cap cas s'admetran sol·licituds per a activitats ja fetes. Així mateix, no s'admet més d'una sol·licitud per persona en cada període de recepció.

Per a l'acció de Formació Avançada, en el cas de màsters universitaris, s'haurà de presentar la sol·licitud en la universitat en la qual l'alumnat estiga matriculat (amb independència que siga la universitat coordinadora del màster o no).

Les sol·licituds presentades fora del termini establit en la convocatòria corresponent s'exclouran del procediment de concessió.

Novena. - Òrgan instructor, tramitació i esmena de defectes

La instrucció del procediment de concessió correspon al Servei de Relacions Internacionals de la Universitat d'Alacant, i es farà d'acord amb el que disposa la Llei 38/2003, de 17 de novembre, general de subvencions.

Les sol·licituds presentades dins del termini establit en la convocatòria seran revisades per l'òrgan instructor, que verificarà que es troben degudament emplenades i acompanyades de la documentació exigida.

Si la sol·licitud fora incompleta o defectuosa, l'òrgan instructor requerirà a la persona sol·licitant perquè aporte la documentació necessària o esmene els defectes observats, en el termini detallat en la convocatòria corresponent, amb indicació que, si així no ho fera, se li tindrà per desistit de la seua sol·licitud, prèvia resolució.

L'òrgan instructor podrà recaptar tots els informes o dades que crega necessaris per a resoldre adequadament les peticions.

Una vegada revisats i completats els expedients, l'òrgan instructor els remetrà a la comissió de valoració per al seu estudi i avaluació.

Desena. - Comissió de Valoració

La Comissió de Valoració, constituïda a aquest efecte, farà l'estudi i l'avaluació de les sol·licituds remeses des de l'òrgan instructor. La Comissió, amb nombre imparell de membres, comptarà amb un president, un secretari i el nombre de vocals i els respectius suplents d'aquests, que establisca la convocatòria corresponent.

En la condició d'òrgan col·legiat, la Comissió de Valoració es regirà pel que disposa la Subsecció 1a, Secció 3a, capítol II, Títol Preliminar de la Llei 40/2015, d'1 d'octubre, de Règim Jurídic del Sector Públic, i també per la Secció 2a, capítol VII, Títol II del Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant.

Onzena. - Valoració de les sol·licituds i criteris d'adjudicació de les subvencions.

Per a la valoració i l'ordenació de les sol·licituds se seguiran els criteris següents:

- Prioritzar la participació en les activitats organitzades conjuntament per les universitats que formen part de la Xarxa Vives.

- Afavorir l'equilibri territorial.

En el supòsit de situacions d'empat en la puntuació obtinguda, es prioritzaran les sol·licituds atesos els criteris de desempat següents:

1r- Nota mitjana ponderada.

2n- Nombre de crèdits superats.

S'aplicaran aquests criteris fins a aconseguir el desempat. En el cas de persistir l'empat, es farà per sorteig.

Dotzena. - Resolució del procediment de concessió

L'òrgan instructor, a la vista de l'expedient i de l'acta de la comissió de valoració, elevarà proposta a l'òrgan competent per a la resolució.

L'òrgan competent per a la resolució del procediment és la rectora o el rector, o persona en qui delegue.

La resolució, a més de contenir la relació de persones sol·licitants a qui es concedeix l'ajuda, farà constar, si escau, de manera expressa, la desestimació de la resta de les sol·licituds i les causes d'aquesta.

Tota alteració de les condicions, subjectives i objectives, tingudes en compte per a la concessió de l'ajuda podrà donar lloc a la modificació de la resolució de concessió. L'òrgan competent per a la concessió de l'ajuda ho serà també per a la modificació d'aquesta.

La resolució definitiva de la convocatòria i la notificació d'aquesta, que posarà fi a la via administrativa, haurà de ser dictada en el termini màxim de sis mesos, comptadors a partir de la data de finalització del termini de presentació de sol·licituds. Si, passat aquest termini, no s'haguera dictat resolució, la persona interessada podrà entendre desestimada la seua sol·licitud per silenci administratiu, d'acord amb el que preveu l'article 25.5 de la Llei 38/2003, de 17 de novembre, General de Subvencions..

Tretzena. - Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

a) Ser estudiant de la Universitat d'Alacant durant el període acadèmic en què desenvolupe la seua estada.

b) Mantenir contacte i estar localitzable, a través del correu electrònic de la Universitat d'Alacant.

c) Comunicar la renúncia, si s'escau.

d) Si escau, contractar una assegurança que cobrisca les contingències de malaltia comuna, accident i repatriació.

L'incompliment per part de la persona beneficiària de qualsevol dels requisits i obligacions establits en aquestes bases reguladores, en la convocatòria corresponent, o en la resolució de concessió de l'ajuda, podrà donar lloc a la revocació total o parcial de l'ajuda i al reintegrament, si escau, de les quantitats percebudes.

Catorzena. - Justificació de persones beneficiàries i pagament.

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de l'any en què finalitze el termini de realització de l'activitat.

Les ajudes seran abonades amb posterioritat a la realització de l'activitat sol·licitada dins del programa. S'abonaran les despeses reals fins al màxim establit. El pagament es farà efectiu mitjançant transferència bancària, després de presentar en l'Oficina de Mobilitat la documentació següent:

1. Original i còpia del certificat de l'organització de destinació, que acredite la participació de la persona sol·licitant.

2. Justificació original del resguard del pagament de la inscripció en l'activitat.

3. Comprovants originals de les despeses d'allotjament i transport, excloent-ne els transports interurbans.

4. Compromís de la persona beneficiària (declaració de no rebre un altre finançament per al mateix concepte).

5. Còpia del document d'identitat, en el cas de no haver lliurat el document actualitzat anteriorment en la Universitat d'Alacant.

6. Model 145 (retencions d'IRPF).

7. Fitxer de tercers (formulari de dades personals i dades bancàries).

Quinzena.- Modificació de la resolució, incompliment i reintegrament.

Tota alteració de les condicions tingudes en compte per a la concessió de l'ajuda i, si escau, l'obtenció concurrent de subvencions o ajudes incompatibles podrà donar lloc a la modificació de la resolució de concessió.

L'incompliment total o parcial dels requisits establits en aquestes bases reguladores i en les corresponents convocatòries i altres normes aplicables, com també les condicions que, si escau, s'establisquen en la resolució de concessió corresponent, donarà lloc a la pèrdua del dret a l'ajuda concedida i a l'obligació de reintegrar les quantitats ja percebudes, en les condicions previstes en la Llei 38/2003, de 17 de novembre, general de subvencions.

Disposició derogatòria

Amb l'aprovació d'aquestes bases reguladores, queda derogada la normativa DRAC, aprovada pel Consell de Govern amb data 28 de novembre del 2008 (BOUA de 3 de desembre de 2008).

Disposició final única. Entrada en vigor.

Aquestes bases reguladores, una vegada aprovades pel Consell de Govern de la Universitat d'Alacant, entraran en vigor l'endemà de la publicació en el Diari Oficial de la Generalitat Valenciana.





[Carretera Sant Vicent del Raspeig s/n  
03997 Sant Vicent del Raspeig - Alacant  
 Tel. 35 555 9808 - Fax 83 383 0818](https://www.google.es/maps/@46.835892,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12064&trk=tyah&trkInfo=tarId%7E3258419662632%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)